**Bestyrelsesmøde den 5. oktober kl. 17.30 hos Karin**

Tilstede: Marianne, Birgitte, Birgit, Susanne, Annalisa, Charlotte og Karin

Referent: Karin

Dagsorden.

1. Godkendelse af referat fra den 24. august 2022

2. Økonomi

3. Afholdte og kommende arrangementer/koncerter

Korlørdag 17. september

Kulturnat 24. september

Koncert for plejehjemsbeboere 24. oktober

Julekoncert 12. december

4. Nyt fra dirigenten

5. Nyt fra GFU

6. Nyt fra Kor72

7. Hjemmeside

8. Årshjulet

9. Diverse

Aktivitetsliste

Mapper til koncerter

Fødselsdagsliste

10. Eventuelt

Frivilligheds brunch 18. september

11. Næste mødedatoer

Ad 1. Godkendelse af referat fra den 24. august 2022.

Referatet godkendes uden bemærkninger.

Ad 2. Økonomi.

Alle har indbetalt kontingent.

Indestående d.d. kr. 50.744,83. Vi har modtaget kr. 1440,00 fra Albertslund Kommune for de to medlemmer, der kommer derfra.

Vores andel af Helles løn er afregnet med kommunen, Når vi har koncert om mandagen, får Helle kun sin normale løn. Det har v endnu ikke talt med Helle om. Marianne taler med hende om det.

Med hensyn til lønnen for de to mandage Helle har været væk, foreslår bestyrelsen, at det skal reguleres med januar- eller decemberlønnen. Marianne taler med Helle, om hvorvidt det er ok.

Ad 3. Afholdte og kommende arrangementer/koncerter.

Korlørdag 17. september: Det gik godt men mange afbud, desværre. Det er en meget givtig dag sangmæssigt og socialt og bestyrelsen undrer sig over at det bliver fravalgt af kormedlemmerne.

Kulturnat 24. september: Fantastisk koncert. Kirken var ikke helt fyldt op, men publikum var begejstrede, Lydfilerne fra Birthe H´s mand er gode. Kommunen har sendt en survey, vi skal udfylde om forløbet af kulturnatten. Bestyrelsen udfylder den d.d. på bestyrelsesmødet. Kommunen overvejer at slå Glostrup Festivalen og Kulturnatten sammen i 2023. Koncerterne skal evt. afholdes i Midtbyen. Tidspunktet er ikke planlagt endnu,

Koncert for plejehjemsbeboere 24. oktober: Der skal sendes en elektronisk faktura på kr. 1000,00 til aktivitetskoordinatoren. Mads skal have kr. 1500 i honorar. Koncerten skal foregå fra kl. 19.00-20.00. Koordinatoren kommer ned kl. 18.00 for at se de praktiske forhold. De medbringer selv forplejning til beboerne. Koret møder kl. 18.00. Kormedlemmerne medbringer selv kaffe/te. Kortøj: Almindelig pæn påklædning.

Julekoncert 12. december: Kirken er booket. Koncert kl. 19.00.20.00. Koret møder ind kl. 18. Påklædning sort og/eller rødt.

Charlotte sørger for gaver i forbindelse med de kommende koncerter.

Ad 4. Nyt fra dirigenten.

Intet nyt

Ad 5. Nyt fra GFU.

Koncert i biografen 11/6-23, De musiske foreninger i Glostrup deltager. Hver forening deltager med et par numre. Der er søgt kr. 33.000 i Kulturpuljen til arrangementet. Marianne spørger Helle og Mads, om de kan deltage.

Ad 6. Nyt fra Kor72.

Karin indberetter Koda fra Kulturnatten.

Kor 72 stod for et fantastisk arrangement i Århus 29. september til 2. oktober i samarbejde med Mads Langer. 6 fra vores kor deltog.

AD 7. Hjemmeside.

Marianne kan nu også lægge ting ind på hjemmesiden

Passwordet til hjemmesiden skiftes snart, da vi har haft det samme i lang tid. Det vil blive varslet i god tid.

Ad 8. Årshjulet.

Birgitte har printet en ny og revideret kopi af årshjulet.

Årshjulet gennemgås.

Ad 9. Diverse.

Aktivitetsliste. Karin sender en revideret liste ud.

De sorte mapper skal benyttes til koncerter. Flere er indkøbt

Fødselsdagsliste. Ikke flere runde fødselsdage i år. Birgitte sender en revideret liste ud til bestyrelsen.

Ad 10. Eventuelt.

Frivilligheds brunch 18. september. 4 fra bestyrelsen deltog. Et fint arrangement med en fantastisk foredragsholder.

Marianne har kontaktet Birthe H om hun vil undersøge om det andet kor, hun synger i, er interesseret i at holde en koncert sammen med os. De respektive dirigenter er efterfølgende sat i forbindelse med hinanden,

Korets klaver bliver hos Annette indtil videre.

Liste med hvornår man er startet i koret er udarbejdet. Hvornår skal jubilaerne fejres og hvornår? Vi kigger i de tidligere referater.

Birgit har booket Tune til Korlørdag i 2023. Det kommer til at koste kr. 681,00 pr person. Vi må undersøge om kassen kan betale et tilskud, når budgettet for 2023 er lagt. Vi tager op på generalforsamlingen om medlemmerne synes det er for dyrt. Korlørdag bliver den 16/9.

Der for meget uro under øverne, det er meget frustrerende. Bestyrelsen vil gerne henstille til medlemmerne, at der er mere ro.

Ad 11. Næste mødedatoer.

12. januar kl. 17.30 hos Charlotte

22. marts kl. 17.30 hos Birgitte